**Suomen Eläinlääkäriliitto ry.** on suomalainen eläinlääkäreiden ammatillinen etujärjestö.

Historia
--------

Suomen Eläinlääkäriliitto ry perustettiin vuonna 1892 nimellä Suomen Eläinlääkäriyhdistys. Vuonna 1963 nimi muutettiin muotoon Suomen Eläinlääkäriliitto – Finlands Vetrinärförbund.

Organisaatio
------------

Eläinlääkäriliitto kuuluu korkeasti koulutettujen palkansaajien ja ammatinharjoittajien keskusjärjestöön Akavaan. Alkuvuodesta 2021 liitossa oli hiukan yli 2 900 jäsentä. Luvussa on mukana opiskelijat ja eläkeläiset, jotka ovat jäseniä. Liittoon kuuluu noin 83 prosenttia Suomen laillistetuista eläinlääkäreistä ja merkittävä osa opiskelijoista.

Jäsenet työskentelevät eläinten terveyden- ja sairaudenhoidon, eläinsuojelun ja tarttuvien eläintautien vastustamisen parissa. He vastaavat myös elintarvikevalvontaan ja -hygieniaan ja ihmisen elinympäristön terveellisyyden valvontaan liittyvistä tehtävistä.

Toiminta
--------

Suomen Eläinlääkäriliitto määrittelee, että sen tarkoituksena on olla yhdyssiteenä liiton jäsenten kesken, toimia eläinlääketieteen ja käytännön eläinlääkinnän edistämiseksi ja eläinlääkintälaitoksen kehittämiseksi Suomessa, valvoa eläinlääkärikunnan ammatillisia, yhteiskunnallisia, taloudellisia ja sosiaalisia etuja sekä edistää muitakin eläinlääkärikunnan yhteisiä pyrkimyksiä.

Liitto järjestää vuosittain Eläinlääkäripäivät.

Liitto omistaa täydennyskoulutus- ja konsultointiyritys Fennovet Oy:n. Fennovet Oy omistaa Tilipalvelu Elli Oy:n.

### Kansainvälinen toiminta

Suomen Eläinlääkäriliitto on jäsen eurooppalaisessa eläinlääkärijärjestöjen järjestössä FVE:ssä (The Federation of Veterinarians of Europe) sekä sen alajärjestöissä UEVP:ssä (praktikot), UEVH:ssa (hygieenikot), EASVO:ssa (virkamiehet) ja EVERI:ssä (teollisuus).

### Palkinnot

Liitto jakaa *Vuoden eläinlääkintäteko*- tai *Vuoden eläinlääkäri* -palkintoa osana maailmanlaajuisen eläinlääkäripäivän viettoa. Palkinto on jaettu vuodesta 2001 lähtien. Palkinto annetaan merkittävän eläinlääketieteen, eläinlääkinnän tai eläinlääkärikunnan hyväksi tehdyn työn perusteella.

Liitto on jakanut Suomen Eläinlääkäriliiton eläinten hyvinvointipalkintoa vuodesta 2009 kolmen vuoden välein. Palkinnolla kannustetaan entistä parempaan eläinten hyvinvoinnista huolehtimiseen.

Liitto on jakanut Suomen Eläinlääkäriliiton yrittäjäpalkintoa vuodesta 2012 kolmen vuoden välein. Palkinnolla kannustetaan eläinlääkäriyrittäjyyteen.

Liitto jakaa Topi Salmi -palkintoa ansioituneille tutkijoille joka kolmas vuosi. Palkinnon perustivat vuonna 2007 Suomen Eläinlääkäriliitto ja Suomen eläinlääketieteen säätiö. 10 000 euron suuruinen palkinto kantaa alan merkittävän vaikuttajan Toivo (Topi) Salmen nimeä.

###### Topi Salmi -palkinnon saaneet

* 2007: professori Hannu Korkeala
* 2010: professori Satu Pyörälä
* 2013: professori Liisa Sihvonen
* 2016: professori Marja-Liisa Hänninen
* 2019: porotutkija, dosentti Sauli Laaksonen
* 2022: dosentti, professori Sinikka Pelkonen

Organisaatio
------------

Valtuuskunta
Liiton ylintä päätösvaltaa käyttää valtuuskunta. Valtuuskuntaan kuuluu 30 jäsentä, kymmenen varajäsentä, kaksi opiskelijajäsentä ja kaksi opiskelijavarajäsentä.

Hallitus
Hallitus on liiton toimeenpaneva elin. Hallituksen valitsee valtuuskunta syyskokouksessaan. Hallitukseen kuuluu puheenjohtaja ja kuusi jäsentä, joiden tulee olla liiton jäseniä. Vuonna 2024 hallituksen puheenjohtajana toimii Mikko Turku.

Suomen Eläinlääkärilehti
Eläinlääkäriliitto julkaisee vuonna 1893 perustettua Suomen Eläinlääkärilehteä, joka on jäsen- ja ammattilehti. Lehti ilmestyy kahdeksan kertaa vuodessa. Lehti sisältää muun muassa vertaisarvioituja artikkeleita, muita ammattiartikkeleita ja koottuja alan aiheita.

Lähteet
-------

1. 1 2  Eläinlääkäriliitto Suomen Eläinlääkäriliitto. Viitattu 8.4.2024.
2. ↑  Organisaatio Suomen Eläinlääkäriliitto. Viitattu 8.4.2024.
3. ↑  Liiton säännöt Suomen Eläinlääkäriliitto. Viitattu 8.4.2024.
4. ↑  Eläinlääkäripäivät Suomen Eläinlääkäriliitto. Viitattu 8.4.2024.
5. ↑  Fennovet, eläinlääkärien täydennyskoulutusta 20 vuotta Suomen Eläinlääkäriliitto. Viitattu 8.4.2024.
6. ↑  Tilipalvelu Elli Fennovetille Suomen Eläinlääkäriliitto. Viitattu 8.4.2024.
7. ↑  Kansainvälinen toiminta Suomen Eläinlääkäriliitto. Viitattu 8.4.2024.
8. ↑  Vuoden eläinlääkäri & eläinlääkintäteko Suomen Eläinlääkäriliitto. Viitattu 8.4.2024.
9. ↑  Suomen Eläinlääkäriliiton eläinten hyvinvointipalkinto Suomen Eläinlääkäriliitto. Viitattu 8.4.2024.
10. ↑  Suomen Eläinlääkäriliiton yrittäjäpalkinto Suomen Eläinlääkäriliitto. Viitattu 8.4.2024.
11. 1 2 3 4 5 6 7  Topi Salmi -palkinto Suomen Eläinlääkäriliitto. Viitattu 8.4.2024.
12. ↑  Linda Tammela: Porotutkija Sauli Laaksonen saa Eläinlääkäriliiton Topi Salmi -tutkijapalkinnon *yle.fi, uutiset*.  11.12.2019. Viitattu 11.12.2019.
13. ↑  Valtuuskunta Suomen Eläinlääkäriliitto. Viitattu 8.4.2024.
14. ↑  Hallitus Suomen Eläinlääkäriliitto. Viitattu 8.4.2024.
15. ↑  Eläinlääkärilehti Suomen Eläinlääkäriliitto. Viitattu 8.4.2024.

Aiheesta muualla
----------------

* Suomen Eläinlääkäriliitto ry.

|  |  |  |  |  |
| --- | --- | --- | --- | --- |
| 

| * n
* k
* m
Akava |
| --- |
|  |
| Jäsenliitot | 
* Agronomiliitto
* Akavan Erityisalat
* Akavan sairaanhoitajat ja Taja
* Akavan Yleinen Ryhmä AYR
* AKI-liitot
* Ammattiliitto Ava
* Diakoniatyöntekijöiden liitto DTL
* DIFF – Ingenjörerna i Finland
* Esimiehet ja Asiantuntijat YTY
* Insinööriliitto
* Kasvatuksen ja nuorisotyön asiantuntijat KNT
* KTK Tekniikan Asiantuntijat
* Kuntoutusalan Asiantuntijat
* Luonnon-, ympäristö- ja metsätieteilijöiden liitto Loimu
* Myynnin ja markkinoinnin ammattilaiset MMA
* Opetusalan Ammattijärjestö OAJ
* Professoriliitto
* Päällystöliitto
* Sosiaalialan korkeakoulutettujen ammattijärjestö Talentia
* Suomen Arkkitehtiliitto SAFA
* Suomen Ekonomit
* Suomen Eläinlääkäriliitto
* Suomen Farmasialiitto
* Suomen Hammaslääkäriliitto
* Suomen Lakimiesliitto
* Suomen Lääkäriliitto
* Suomen Poliisijärjestöjen Liitto
* Suomen Psykologiliitto
* Suomen Puheterapeuttiliitto
* Suomen Terveydenhoitajaliitto
* Suomen Työterveyshoitajaliitto
* Tekniikan akateemiset TEK
* Tieteentekijöiden liitto
* Tradenomiliitto TRAL
* Upseeriliitto
* Yhteiskunta-alan korkeakoulutetut

 |

 |